《予宰安溪日景山相访还山之兴浩不可留诗以送》
宋代·陈宓

经年不见意弥亲，来惬相思洗吏尘。
陋邑苦难留上客，好山终吏恋高人。
同看腊底梅筠月，便想云间笋蕨春。
此去书堂能几驿，诗筒莫惮往来频。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。